Előterjesztés

Tisztelt Képviselő-testület!

A 2. sz napirendi pont rendkívüli testületi ülésen történő tárgyalását az indokolja, hogy a bölcsődeépítési pályázat beadási határideje 2019. 09. 26. 24:00.

Bölcsőde kialakítás ügyében az alábbi tájékoztatást adom:

Tekintettel arra, hogy még lehet pályázni a Pest megyei bölcsőde pályázat felhívására, indokoltnak tartottuk, tegyük meg a szükséges lépéseket annak érdekében, hogy a bölcsőde- építés ügye elinduljon!

A pályázati kiírás, akár 100%-os támogatás intenzitás mellett, lehetővé teszi új 2 vagy 4 csoportszobás bölcsőde megépítését. Ennek alapján 2 csoportszobás bölcsőde építésére kértem tervezői és pályázatírói árajánlatot. Tudni kell, hogy a 2 csoportos mini bölcsőde esetén maximum bruttó 90 millió Ft igénylésére jogosult az Önkormányzat.

A tervező által adott árajánlatban a nettó 250 m2-es épületre, az OTÉK szerinti parkolóra, a játszó udvarokra, berendezésekre és konyhatechnológiára vonatkozóan a becsült építési költség összesen 112 725 000.- Ft +27%Áfa, azaz 143 160 750.- Ft. Ebből az összegből levonásra kerül az igényelt támogatás, a 90 000 000- Ft**,** így az önkormányzatnak **53 160 750.- Ft** önerőt kell biztosítania az építéshez.

Tervezési díj az építési engedélyezési tervre 2 990 000 +27 Áfa forint, ez összesen: **3 797 300.- Ft.**

A pályázatíró árajánlata a becsült építési költség 4 %-a, azaz **5 726 430.- Ft.**

**Fentieket figyelembe véve, a 2 csoportszobás bölcsőde építéséhez, a 100 %-os támogatás intenzitás mellett, az önkormányzatnak 62 684 480.- Ft önerőt kell biztosítania.**

Tekintettel a fenti, önkormányzatot terhelő, magas önerő összegére, felmerül a kérdés, jelen feltételek mellett, elengedhetetlen-e a bölcsőde kialakításának azonnali megkezdése?

……………….sz. Képviselő-testületi határozat

Szentmártonkáta Nagyközség Önkormányzat Képviselő-testülete megtárgyalta a fenti előterjesztést, és az alábbi határozatok közül a ….. számú döntést támogatja:

1./ A képviselő-testület úgy dönt, hogy az „Önkormányzati tulajdonú bölcsődei ellátást nyújtó intézmények fejlesztésének támogatása Pest megyében” című pályázati felhívásra benyújtja pályázatát, s egyben felkéri az árajánlatot adó tervezőt és pályázatírót a megfelelő tervek elkészítésére és a pályázat megírására.

2./ A képviselő-testület úgy dönt, hogy az „Önkormányzati tulajdonú bölcsődei ellátást nyújtó intézmények fejlesztésének támogatása Pest megyében” c. pályázati felhívásra 2 csoportszobás bölcsőde építésére nyújtja be pályázatát úgy, hogy a megpályázható pályázati összegből az – önerő nélkül – megvalósítható legyen.

2./ Figyelembe véve azt a tényt, hogy a Képviselő-testület mandátuma közel egy hónap múlva lejár, ezért úgy dönt, nem nyújtja be azon bölcsődeépítési pályázatát, melyhez – a kiírás szerinti akár 100%-os támogatás intenzitás mellett is - 62 684 480.- Ft önerő biztosítása szükséges az önkormányzat részéről.

Kele Sándorné

alpolgármester